Internet Research Agency

Internet Research Agency er en organisation, der er kendt som en såkaldt "troldefarm" eller "troldefabrik".

Flere hundrede ansatte i selskabet har med falske profiler skrevet og spredt opdateringer, blogs og kommentarer på nettet, der forsvarer Kreml og Vladimir Putin. Det er kommet frem, hvordan de mange falske profiler spredte unøjagtig eller falsk information med formål at vildlede og misinformere under den amerikanske valgkamp i 2016.

Facebook har slettet flere hundrede konti og sider, der har forbindelse til Internet Research Agency.